CELEX: 62014CA0003
Language: hr
Date: 2015-04-16 00:00:00
Title: Predmet C-3/14: Presuda Suda (treće vijeće) od 16. travnja 2015. (zahtjev za prethodnu odluku koji je uputio Sąd Najwyższy – Poljska) – Prezes Urzędu Komunikacji Elektronicznej, Telefonia Dialog sp. z o.o. protiv T-Mobile Polska SA, anciennement Polska Telefonia Cyfrowa SA (Zahtjev za prethodnu odluku — Elektroničke komunikacijske mreže i usluge — Direktiva 2002/21/EZ — Članci 7. i 20. — Rješavanje sporova među poduzećima koja pružaju elektroničke komunikacijske mreže ili usluge — Obveza pokretanja postupka predviđenog u članku 7. stavku 3. — Mjere koje mogu utjecati na trgovinu među državama članicama — Direktiva 2002/19/EZ — Članak 5. — Ovlasti i odgovornosti državnih regulatornih tijela u vezi s pristupom i međusobnim povezivanjem — Direktiva 2002/22/EZ — Članak 28. — Nezemljopisni brojevi)

15.6.2015   
            
            
               HR
            
            
               Službeni list Europske unije
            
            
               C 198/10
            
         Presuda Suda (treće vijeće) od 16. travnja 2015. (zahtjev za prethodnu odluku koji je uputio Sąd Najwyższy – Poljska) – Prezes Urzędu Komunikacji Elektronicznej, Telefonia Dialog sp. z o.o. protiv T-Mobile Polska SA, anciennement Polska Telefonia Cyfrowa SA
   (Predmet C-3/14) (1)
   
   ((Zahtjev za prethodnu odluku - Elektroničke komunikacijske mreže i usluge - Direktiva 2002/21/EZ - Članci 7. i 20. - Rješavanje sporova među poduzećima koja pružaju elektroničke komunikacijske mreže ili usluge - Obveza pokretanja postupka predviđenog u članku 7. stavku 3. - Mjere koje mogu utjecati na trgovinu među državama članicama - Direktiva 2002/19/EZ - Članak 5. - Ovlasti i odgovornosti državnih regulatornih tijela u vezi s pristupom i međusobnim povezivanjem - Direktiva 2002/22/EZ - Članak 28. - Nezemljopisni brojevi))
   (2015/C 198/13)
   Jezik postupka: poljski
   
      Sud koji je uputio zahtjev
   
   Sąd Najwyższy
   
      Stranke glavnog postupka
   
   
      Tužitelji: Prezes Urzędu Komunikacji Elektronicznej, Telefonia Dialog sp. z o.o.
   
      Tuženik: T-Mobile Polska SA, prethodno Polska Telefonia Cyfrowa SA
   
      Izreka
   
   
               1.
            
            
               Članak 7. stavak 3. i članak 20. Direktive 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) treba tumačiti u smislu da je državno regulatorno tijelo dužno provesti postupak predviđen u prvoj od tih odredaba kad, radi rješavanja spora među poduzećima koja pružaju elektroničke komunikacijske mreže ili usluge u jednoj državi članici, to državno regulatorno tijelo namjerava nametnuti obveze kojima je cilj osiguranje pristupa nezemljopisnim brojevima u skladu s člankom 28. Direktive 2002/22/EZ Europskog parlamenta i Vijeća od 7. ožujka 2002. o univerzalnoj usluzi i pravima korisnika u vezi s elektroničkim komunikacijskim mrežama i uslugama (Direktiva o univerzalnoj usluzi) i kad te obveze mogu utjecati na trgovinu među državama članicama.
            
         
               2.
            
            
               Članak 7. stavak 3. Direktive 2002/21 treba tumačiti u smislu da mjera koju državno regulatorno tijelo poduzme za osiguranje pristupa krajnjih korisnika nezemljopisnim brojevima u skladu s člankom 28. Direktive 2002/22 utječe na trgovinu među državama članicama u smislu te odredbe ako može značajno vršiti izravan ili neizravan, stvaran ili moguć utjecaj na tu trgovinu, a što je na sudu koji je uputio zahtjev da provjeri.
            
         
      (1)  SL C 102, 7.4.2014.